
Pouka 3: Jedinstvo u Kristu
A. Problemi koji uzrokuju neslogu u Crkvi
1. 1. Korinćanima 1,10:  Kakav poziv Pavao upućuje na početku svoje poslanice kršćanima u Korintu?
2. Zašto Pavao upućuje ovaj poziv na jedinstvo i sklad među vjernicima? 1. Korinćanima 1,12.13
3. Zašto se u crkvama tako lako stvaraju zatvorene skupine, što dovodi do podjela i sukoba?
4. Zašto su podjele i sukobi toliko iscrpljujući i štetni dok kršćani nastoje dijeliti Radosnu vijest o Isusu s drugima? Ivan 13,35; Ivan 17,21–23
5. Koja je razlika između zatvorene skupine i zdrave male grupe?

B. Jedinstvo u Isusu
1. 1. Korinćanima 1,10:  Kako je moguće da nesavršeni ljudi budu savršeno sjedinjeni? 1. Korinćanima 1,4–9; Kološanima 3,12–14; Rimljanima 5,5
2. Što znači biti „istoga uma” ili „istoga mišljenja”? Filipljanima 2,1–8
3. Kako je moguće imati različita mišljenja, a ipak biti istoga uma?

C. Mudrost i zrelost
1. 1. Korinćanima 3,1.2: Kako Pavao opisuje duhovnu zrelost kršćana u Korintu?
2. Kako se očitovala njihova duhovna nezrelost? 1. Korinćanima 3,3.4
3. Što pokazuje da kršćani rastu u svojoj duhovnoj zrelosti? 1. Korinćanima 2,12–16
4. Tko je pomogao Vama da duhovno sazrijete?

D. Služba i poniznost
1. 1. Korinćanima 4,1.2:  Koje nas Isusovo učenje podsjeća na potrebu da slijedimo njegov primjer služenja? Marko 10,42–45
2. Što znači biti „upravitelji Božjih tajni” ili „upravitelji Kristovih otajstava”?
3. Je li patnja neizbježan dio iskustva onih koji služe Kristu? 1. Korinćanima 4,9–13; Ivan 15,18–21; Matej 5,11.12
4. Što misliš o Pavlovu pozivu u 1. Korinćanima 4,16? (Vidi i 1. Korinćanima 11,1)
5. Svi mi imamo krug ljudi na koje utječemo. Tko se ugleda na Vas kao na primjer?
6. Zašto je uvijek bolje usmjeriti pogled na Isusa nego na ljudske vođe, bez obzira koliko bili daroviti ili karizmatični?
7. Kako možemo biti sigurni da ćemo biti vjerni primjeri i vjerni upravitelji u svom krugu utjecaja?
